b'\n_START_ARTICLE_\nAlakbar Mammadov\n_START_SECTION_\nCarier\xc4\x83\n_START_PARAGRAPH_\nMammadov a fost bine cunoscut pentru marcarea golului victoriei lui Dinamo, marcat \xc3\xaen minutul 87 al meciului de campionat din sezonul 1957 \xc3\xaempotriva lui Spartak Moscova, meci \xc3\xaen urma c\xc4\x83ruia Dinamo a c\xc3\xa2\xc8\x99tigat titlul. 50 de ani mai t\xc3\xa2rziu, golul lui Mammadov a fost comemorat \xc3\xaen cadrul unei ceremonii \xc3\xaen care i-a fost acordat Ordinul lui Alexander Nevski (gradul I) pe Stadionul Petrovski din Dinamo. Pe l\xc3\xa2ng\xc4\x83 cele 45 de goluri pe care le-a \xc3\xaenscris pentru Dinamo \xc3\xaen meciurile de \xc3\xaen campionat, Mammadov a marcat de asemenea 11 goluri \xc3\xaen competi\xc8\x9biile europene, printre care cel cu AC Milan marcat \xc3\xaen fa\xc8\x9ba a 100.000 de spectatori pe San Siro \xc3\xaen 1955 \xc8\x99i \xc3\xaempotriva echipei braziliene Vasco da Gama \xc3\xaen timpul amicalului jucat \xc3\xaen 1956 la Moscova, \xc3\xaen fa\xc8\x9ba a 90.000 de spectatori._NEWLINE_\xc3\x8entre 1972 \xc8\x99i 1990, Mammadov a fost pre\xc8\x99edintele comitetului care a organizat \xe2\x80\x9eMingea de piele\xe2\x80\x9c turneu de fotbal pentru tineretul sovietic (\xd0\x92\xd1\x81\xd0\xb5\xd1\x80\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xb8\xd0\xb9 \xd1\x82\xd1\x83\xd1\x80\xd0\xbd\xd0\xb8\xd1\x80 \xd1\x8e\xd0\xbd\xd1\x8b\xd1\x85 \xd1\x84\xd1\x83\xd1\x82\xd0\xb1\xd0\xbe\xd0\xbb\xd0\xb8\xd1\x81\xd1\x82\xd0\xbe\xd0\xb2 \xc2\xab\xd0\x9a\xd0\xbe\xd0\xb6\xd0\xb0\xd0\xbd\xd1\x8b\xd0\xb9 \xd0\xbc\xd1\x8f\xd1\x87\xc2\xbb), , care acum este asociat cu Cupa Na\xc8\x9biunilor Danone. Mammadov a scris o carte de memorii intitulat\xc4\x83 Secretele Profesiei de Fotbalist din 1991._NEWLINE_\xc3\x8en 1992, Mammadov a devenit primul antrenor principal al echipei na\xc8\x9bionale de fotbal a Azerbaidjanului, reu\xc8\x99ind s\xc4\x83 c\xc3\xa2\xc8\x99tige cu 6-3 \xc3\xaen primul meci jucat de aceast\xc4\x83 na\xc8\x9bional\xc4\x83, cel \xc3\xaempotriva Georgiei, la 25 mai 1993. Pentru contribu\xc8\x9biile sale aduse fotbalului din Azerbaidjan, a fost \xc3\xaenfiin\xc8\x9bat \xc3\xaen 2008 un turneu de fotbal \xc3\xaen onoarea lui Mammadov, care a avut loc la Baku.'